Յուրաքանչյուր անհատ աշխարհն ավելի լավն ու բարին դարձնելու սեփական մեթոդն ունի։ Սակայն մեր հերոսուհին հեռուստադեմք, արտիստ, երգերի հեղինակ և կատարող Էլիզաբեթ Դանիելյանը՝ Բեթթին, ունի տաղանդի մի մեծ զինանոց, որը նա ամբողջովին բանեցնում է՝ ի նպաստ ոչ միայն հասակակիցների, այլև ողջ ժամանակակից աշխարհի։ Ժամանակն անխնա անցնում է և Բեթթիի համար նորանոր տաղանդներ բացահայտելու անծայրածիր հորիզոններ են բացվում։ Դեպի պատանեկություն անցումը Բեթթիի մոտ արտահայտվեց New Generation նոր հեղինակային նախագծով։ Շուտով Էլիզաբեթ Դանիելյան անունն ընդգրկվելու է «Տաղանդավոր երեխաներ» համաշխարհային հանրագիտարանում, ինչը նրա բազմակողմանի տաղանդի վառ ապացույցն է։